ຊາວອາເມຣິກັນ ຫຼາຍລ້ານຄົນ ຍັງພາກັນເດີນທາງ ທັງໆທີ່ໄດ້ມີການເຕືອນ
ມີຊາວອາເມຣິກັນຫຼາຍລ້ານຄົນ ພາກັນເດີນທາງ ເນື່ອງໃນວັນສະຫຼອງບຸນຂອບຄຸນພະເຈົ້າ ເຖິງແມ່ນມີການເຕືອນ ຈາກເຈົ້າໜ້າທີ່ການແພດ ໃຫ້ຫຼີກຫຼ່ຽງ ເພື່ອປ້ອງກັນການແຜ່ລະບາດ ຂອງໂຄວິດ-19. 
ສູນກາງປ້ອງກັນຄວບຄຸມພະຍາດ ຫຼື CDC ໄດ້ຮຽກຮ້ອງໃຫ້ຊາວອາເມຣິກັນບໍ່ ໃຫ້ເດີນ ທາງ ໃນລະຫວ່າງວັນພັກບຸນຂອບຄຸນພະເຈົ້າ ຫຼື Thanksgiving ໃນ ອາທິດນີ້ ໃນຂະ ນະທີ່ກໍລະນີການລະບາດຂອງໂຄວິດ-19 ຍັງເພີ້ມຂຶ້ນ ແຕ່ວ່າ ຫຼາຍລ້ານຄົນ ບໍ່ເອົາຫົວ ຊາ ກ່ຽວກັບຄຳແນະນຳ ຊາວອາເມຣິກັນປະມານນຶ່ງລ້ານຄົນ ພາກັນເດີນທາງຜ່ານ ບ່ອນຮັກສາຄວາມປອດໄພ ຢູ່ສະໜາມບິນທົ່ວປະເທດ ໃນວັນອາທິດທີ່ຜ່ານມາ ອີງຕາມອົງການ ຄຸ້ມຄອງຄວາມ ປອດໄພຄົມມະນາຄົມ ຊຶ່ງໄດ້ອ້າງໂຕເລກທີ່ຄ້າຍຄືກັນຕະຫຼອດ ວັນທ້າຍອາທິດທີ່ ຜ່ານມາ ສະຫະລັດຍັງສືບຕໍ່ບັນທຶກໂຕເລກສູງສຸດ ຂອງກໍລະນີຕິດເຊື້ອໄວຣັສໂຄໂຣນາທີ່ ໄດ້ ຮັບການຢືນຢັນ ພ້ອມດ້ວຍຜົນຂອງການເສຍຊີວິດ ທີ່ີໄດ້ກາຍສອງແສນກວ່າ ຄົນໃນ ອາທິດແລ້ວນີ້ ອີງຕາມການຢັ່ງຫາງສຽງ ຂອງອົງການຂ່າວຣອຍເຕີ້ ສະ ເລ່ຍແລ້ວ ຈຳ ນວນໂຕເລກໃນໄລຍະເຈັດມຶ້ຂອງການເສຍຊີວິດ ຈາກໂຄວິດ-19 ໄດ້ເພີ້ມຂຶ້ນເປັນມື້ທີ 12 ຕິດຕໍ່ກັນ ເຖິງ 1,500 ຄົນ ໃນວັນຈັນວານນີ້ ບັນດາພະນັກງານການແພດຢູ່ທົ່ວປະເທດ ໄດ້ລາຍງານວ່າ ບັນດາໂຮງໝໍລົ້ນ ແລະ ຂາດພະນັກງານ ຮຽກຮ້ອງໃຫ້ສາທາລະນະຊົນຫຼີກຫລ່ຽງການເຕົ້າໂຮມກັນ ຢ່າງຫຼວງ ຫຼາຍຢູ່່ໃນເຮືອນ “ຂ້າພະເຈົ້າຂໍຮ້ອງຊາວອາເມຣິກັນ ຂ້າພະເຂົ້າຂໍໃຫ້ທ່ານໂຈະໄປອີກໜ້ອຍນຶ່ງ” ນັ້ນຄືຄຳ ເວົ້າຂອງຫົວໜ້າແພດແຫ່ງຊາດ ທ່ານເຈີໂຣມ ອາດຳສ໌ ກ່າວຕໍ່ໂທລະ ພາບ ABC ຢູ່ໃນລາຍການ “Good Morning America” ໃນວັນຈັນວານ ນີ້ວ່າ “ພວກເຮົາຢາກໃຫ້ ທຸກ ຄົນເຂົ້າໃຈວ່າ ການສະຫຼອງບຸນປີນີ້ສາມາດເປັນ ເຫດການໃນການແຜ່ຂະຫຍາຍເຊື້ອ ທີ່ໃຫຍ່ທີ່ສຸດ